
**REPUBLIKA E KOSOVËS**

REPUBLIC OF KOSOVO / REPUBLIKA KOSOVA

**KOMUNA E SHTIMES**

MUNICIPALITY OF SHTIME/ OPSTINA STIMLJE

**Zyra e Kryetarit të Komunës**

/Kancelarija presednika opstine/mayor’s office

Zyra për Informim/ Information Office/ Kancelarija za Informisanje

**Procesverbal nga mbledhja e III-të e Këshillit Komunal për Siguri në Bashkësi (KKSB), e mbajtur më 26 qershor 2024, në ora 14:00, në sallën e vogël të Komunës së Shtimes**

Në mbledhje kanë marrë pjesë: Nënkryetari i Komunës, Faruk Beqa, komandanti i Stacionit Policor në Shtime, Haxhi Behluli, Albert Ramadani (KLSP), Berat Babaj (FSK), Xhavit Bungu kryetar i KP, Reshat Gashi (ZBGJ), Lulzim Sahiti, (DKA), Zhaneta Demiri, Bajram Gashi (NJPZSH), Skender Dauti, (ZE), dhe Vlora Hyseni (ZI).

Nënkryetari i Komunës z. Beqa merr fjalën dhe falënderon të pranishmit që janë prezent në këtë mbledhje dhe prezanton pikat e rendit të ditës:

1. Shqyrtimi i Ekstrakt-Procesverbalit nga mbledhja e mbajtur më 25 prill 2024;
2. Informatë për çështje të sigurisë në komunën e Shtimes nga Policia e Kosovës;
3. Informatë nga Njësia Profesionale për Zjarrfikje dhe Shpëtim në Shtime;
4. Informatë nga Drejtoria e Arsimit;
5. Të ndryshme.

**1.Shqyrtimi i Ekstrakt-Procesverbalit nga mbledhja e mbajtur më 25 prill 2024**

**Faruk Beqa:** Përshëndetje për të pranishmit! Pikat e rendit të ditës tashmë i keni të njohura. A jeni që ky procesverbal të kaloj pasiqë tanimë e keni parë edhe në e-mail-at e juaj, dhe nëse dikush ka për të shtuar ose për të hequr ndonjë pikë nga ky rend i ditës.

Antarët e KKSB-së unanimisht e aprovuan procesverbalin e mbledhjes së kaluar.

1. **Informatë për çështje të sigurisë në komunën e Shtimes nga Policia e Kosovës**

**Faruk Beqa:** Komandanti i policisë, Haxhi Behluli e merr fjalën dhe n’a informon për situatën e sigurisë në komunën tonë.

**Haxhi Behluli:** Përshëndetje për të gjithë të pranishmit që jemi këtu së bashku! Falemnderit nënkryetar! Tani në pika të shkurta do t’u informoj për çështjen e sigurisë. Në bazë të analizave dhe rrethanave të përgjithëshme të sigurisë, duke u bazuar gjithnjë në realitetin e treguar dhe në shifrat e sistemit që ne realisht i marrim prej rasteve që ndodhin në rajonin tonë, vlerësojmë edhe sigurinë e përgjithëshme, por megjithatë shihet që është një gjendje mjaft stabile.

Vlen të theksohet që janë 194 raste të regjistruar nga qytetarë të ndryshëm e institucione gjatë këtij gjashtëmujori, nga to janë 19 raste vjedhje që janë vjedhje të ndryshme dhe në objektet në ndërtim si kalbollo të vjedhura e të tjera gjëra, por ajo që vlen të theksohet te këto vjedhje është ajo e kafshëve të vjedhura, për të cilat jemi duke punuar me prioritet në këto raste.

Raste të shkaktimit të rrezikut të përgjithshëm nuk kemi, janë raste me lëndime të lehta janë këto raste që Shtimen e bëjnë të jetë me një gjendje të qëndrueshme. Edhe sa i takon trafikut, përveq aksidenteve, raste me fatalitet nuk kemi, ne kemi shtuar edhe numrin e kontrolleve dhe pikave të kontrollit më shumë. Jemi duke punuar shumë, na vijnë informata edhe nga qytetarët dhe kjo na ndihmon që ne të intervenojmë që t’a stabilizojmë nivelin e sigurisë për të mirën e qytetit tonë.

Nuk kemi as raste të humbjeve të jetëve, pra raste me fatalitet në aksidente nuk kemi.

Do ta potencoja, që në rastet e trafikut nuk kemi raste të rënda, gjithësej tiketa deri në maj janë 1841. Ndërsa sa i takon parkingjeve, tani kur i kemi edhe mërgimtarët duhet ta ceki edhe këtë që numri i policëve është i vogël që në këtë kohë të mirren me këtë dukuri dhe është mirë që përmes drejtorisë së Shërbimeve Publike të zgjidhet një lokacion ku mund të parkohen veturat.

Raste tjera me prioritet që i kemi janë ato të dhunës në familje, që deri më tani kemi trajtuar 16 raste të ndryshme nëpër familje, raste këto që trajtohen shumë mirë nga zyrtarët policor.

Jemi duke punuar vazhdimisht edhe me njësinë antidrogë dhe me atë kundër trafikimit të qenieve njerëzore dhe kjo për shkak të rrethanave që ne si qytetarë të ndihemi më të sigurtë.

Një projekt shumë më rëndësi është që të vendosen kamerat sa më parë nëpër qytet, sepse këto që janë, janë jasht funksionit dhe vendosja e tyre do të na ndihmonte shumë edhe neve, sepse kur ndodhin raste, shpesh herë kemi raste të vjedhjeve ose dhunës, kryerësit na thonë po e kam bërë një vepër të caktuar sepse mendon që është parë përmes kamerave, por neve shpesh herë na ndodh të shkojmë në lokacione të ndryshme e ti marrim inçizimet nga vende të ndryshme.

Jemi të gatshëm që së bashku me drejtorinë e Shërbimeve Publike në Shtimes, të bashkpunojmë, për çdo vend që janë të nevojshme vendosja e kamerave sepse janë shumë të rëndësishme. Por gjithashtu i ftoj edhe qytetarët që të bashkëpunojnë me neve.

Është me rëndeësi të ceket edhe kjo, që si polici kemi plane operative verore dhe dimërore, të cilat funksionojnë shumë mirë, tani veqse është hapur sezona verore dhe ky është një planë shumë strategjik, ku përmes ku policia përmes këtij plani reagon në raste kur kemi zhurma, zjarre dhe të gjitha dukurit negative përfshihen në këtë plan.

Kjo në përgjithësi në pika të shkurta është e gjitha.

**Faruk Beqa**: Është e vërtetë që tani në këtë kohë veqse kanë filluar zhurmat, por vërehen edhe shtimi i qenve endacak. Kam vërejtur që në një orar të caktuar një zhurmë, e cila vazhdimisht është thuajse në kohë të njejtë, ndoshta mund të jetë edhe një sinjal për diçka.

**Haxhi Behluli:** Ka raste të tilla, ndodh që ndonjëherë japin sinjale për ndonjë garë me vetura por ndoshta edhe për tjera çështje.

**Faruk Beqa:** Ëashtë mirë tani të dalim me disa rekomandime, por do të ishte mirë sikur këtu të ishin edhe zyrtarët nga drejtori për shërbime publike, psh, të na informonin për vendparkingje tani kur dihet që do të kemi bashkatdhetarë, por edhe për eleminimin e qenve endacak.

Kërkohet nga ne që të jemi më aktiv dhe të shohim që gjatë kësaj periudhe të zhvillojmë ndonjë aktivitet kundër dhunës në familje.

Tani nëse ka dikush të shtoj rreth raportit të komandantit.

**Zhaneta Demiri:** Desha të jap një koment sa i takon fushatës për dhunë në familje, mendoj që kjo çështje të jetë më shumë specifike për Qendrën për Punë Sociale ose për ndonjë organizatë që të marrë ndonjë iniciative, e jo vetëm të ketë fushata. Qendra për Punë Sociale e din saktësisht dhe ka statistika nga ata persona që kanë dhunë në familje e të cilët përballen direkt me këto probleme.

Qështje tjetër që është si rrezikshmëri janë edhe qent endacak dhe mendoj që duhet të ketë ndonjë strategji apo diçka të tillë për eleminimin e tyre.

Tani që jemi në kohën e verës, kërkoj nga inspektorët të inspektojnë edhe pishinat e komunës tonë.

**Skender Dauti:** Unë do të kërkoja që në një takim tjetër të jenë të pranishëm edhe nga Qendra për Punë Sociale që të kemi të dhënë të sakta, por kërkoj që edhe drejtori i Shërbimeve Publike të jetë i pranishëm.

**Xhavit Bungu:** Ju përshëndes gjithëve. Dua të marr ndonjë informatë për objektin e Qendrës Rinore sepse me mos intervenimin në të, po u’a hapin rrugëve gjërave të këqia që po ndodhin aty. Kërkoj që sa më parë të bëhet edhe ndriqimi te parku te pishat e mos të flas për mbeturinat që bëhen aty.

**Faruk Beqa:** Nëse skemi diçka tjetër për këtë pikë, kalojmë në Informatën nga Njësia Profesionale për Zjarrfikje dhe Shpëtim në Shtime, këtu të pranishëm e kemi edhe komandantin.

1. **Informatë nga Njësia Profesionale për Zjarrfikje dhe Shpëtim në Shtime**

**Bajram Gashi**: Falemnderit nënkryetar! Përshëndetje për të gjithë ju të pranishëm.

Mbrojtja e jëtës së njerëzve, pronës dhe të mirave materiale të qytetarëve tanë është detyrë ligjore e institucioneve dhe strukturave përgjegjëse lokale dhe sigushisht edhe përgjegjësi morale e gjithësecilit prej nesh si qytetarë të Shtimes.

Në mbrojtje të jetës së qytetarëve, banesave, ekonomive familjare dhe ambientit në gjithë teritorin e Komunës së Shtimes, si reagues i parë përball zjarreve, vërshimeve dhe fatkeqësive tjera natyrore qëndron e vetme Njësia Profesionale për Zjarrfikje dhe Shpëtim, ndonse me ligjin për mbrojtje nga fatkeqësitë natyrore dhe fatkeqësitë tjera duhet të ngriten edhe strukturat për mbrojtje, shpëtim dhe ndihmë, mirëpo këto struktura nuk egzistojnë, prandaj qëndrojmë të vetëm përball gjitha fatkeqësive natyrore dhe fatkeqësive tjera.

Ky institucion kërkon gatishmëri të përhershme dhe permanente për shkak të misionit që bart. Në këtë shërbim kërkohet të organizohet dhe të zbatohet orai i punës 24 orë pa ndërprerë në katër ndrrime, sipas sistemit 12/24 orë për ndrrimin e ditës dhe 12/48 orë për ndrrimin e natës, gjë të cilën jemi duke e zbatuar, por me vështirësi, sfida dhe probleme të mëdha vetëm për shkak të mungesës së stafit.

Siç e dini edhe ju, jemi në sezonën veror që po karakterizohet me ngritje të temperaturave të larta që rezulton me krijimin e kushteve të volitshme për fillimin dhe zgjerimin e shpejt të zjarreve fushore-malore. Mirëpo edhe për kundër faktit që po ballafaqohemi me shumë probleme të tilla siç janë kapacitetet njerëzore dhe teknike, në kuadër të planit të masave për parandalimin dhe menagjimin e zjarreve në fondin pyjor dhe kullosor dhe në funksion të monitorimit të gjendjes në teren ashtu sikurse edhe viteve paraprake edhe në këtë periudhë kohore kemi ngritur nivelin e gatishmërisë reaguse në nivel edhe më të lartë duke u vënë në gatishmëri të plotë dhe të përhershme për tu përgjigjur situatave të cilat kërkojnë reagim të shpejtë dhe efikas dhe njëkohësisht kemi ndërmarrë edhe masa parandaluese për të menagjuar sa më mirë dhe me sa më pakë dëme gjendjen e krijuar nga temperaturat e larta.

Te nderuar, krejtësisht ne mënyrë paradoksale dhe me temperatura ndejshëm më të ulta sesa stina e verës,është fjala deri sot kur po raportoj,jemi përballur me zjarre fushor/malore dhe zjarre tjera të brendshme me rrezikshmëri të lartë.si rezultat i veprimeve të tilla, sipas raportit dhe evidencës zyrtare për periudhën raportuese janë shënuar 54 raste të intervenimeve të ndryshme,sic janë: zjarre në shtëpi banimi, fushore-malore,lokale,objekte afariste,vetura,aksidente,kerkim-shpetim e të tjera.

Nga të dhënat e para nuk bëhet fjalë për dukuri natyrore,por shkaktar duket që është dora e njeriut.sipas informacioneve që ne kemi,shumica e zjarreve që janë shfaqur kanë qene të qëllimshme,ose nga pakujdesia e shkaktuar nga dora e njeriut duke u ndeshur me një fenomen sa paradoksal, aq edhe kriminal me zjarrin që po përfshin pyjet dhe po rrezikojnë shtëpit e banuara duke kercënuar edhe jeten e qytetarëve.

Veprimi tjetër i gabueshem i disa qytetareve është se ne përpjekje për të djegur mbeturinat në token e tyre, zjarri ju ka dalur jashtë kontrollit duke djegur disa hektar pyje.informacionet tona flasin për zjarrvenie të qëllimshme nga pakujdesia apo zjarrëvenie me qëllim krijmi e hapsirave për tokat e reja,sepse sipas tyre djegja e tokes sjell pasurimin dhe pjellurin e sajë.mirpo përveqse ky është një vendim i gabuar e i pa ligjshem që do i kushtojë rënd kujtdo, që përmes papëergjegjësisë apo qëllimit të këq bën rrezik të tjeret dhe dëmton pronen publike dhe private nga të gjitha pikëpamjet,sepse djegja e tokes sjell më shumë dëmë sesa të mira.

Për këtë, ditëve në vijim e permes ëebfaqes së komunes do të bëjm thirrje dhe apel të gjithë qytetareve që në asnjë mënyre mos të hapin zjarre në vende të hapura qoftë edhe në prona private, në përpjeke për të djegur mbeturina në token e tyre.si të tillë kërkojmë edhe nga stavioni i policisë në shtime që të bejnë ërpjeke maskismale për të evidentuar zjarrvënësit e qëllimshem dhe për ti dhënë ata përpara pergjegjësisë ligjore.

Të ndëruar antarë KKSB-së, profesioni i zjarrëfikëseve në mënyrë të arsyshme është një nga më prestigjiozet në botë por është edhe më i rrezikshmi i shoqëruar me një shkallë të lartë kompleksiteti duke rrezikuar shëndetin dhe jeten e tyre për të mbrojtur jeten e të tjereve sepse jeta dhe shëndeti i njerzeve shpesh varet nga zjarrëfiksit.shërbimi i zjarrfikijes dhe shpëtimit meriton tretman tjeter,misioni i zjarrëfikseve është shpëtimi i jëtes së njerëzve dhe te mirave materiale dhe kështu me përkrahjen dhe mbështetjen e Komunës dhe të Agjensisë së Menaxhimit Emergjent asryetohet edhe qëllimi i themelimit të këtij shërbimi.

Në këtë rast, nevoja për ngritje e kapaciteteve dhe resurseve të NJPZSH-së në përballim me situatat që kanë të bëjne me zjarret, vërshimet, përmbytjet etj, ështe e pashmangshme.ndarja e buxhetit dhe rritja e stafit të NJPZSH-së duhet proporcionalisht të korrospodojë me shkallen e nivelit të rrezikshmeris të komunes tone, detyrimet ligjore dhe përgjegjsin e qeveris lokale dhe qendrore që kanë ndaj qytetareve të kësaj.rritja e buxhetit duhet të bëhet krahas misionit tonë të shenjte dhe kjo kërkon një mbështetjë më të arsyeshme buxhetore në mënyrë që të krijohen kushte dhe kapacitete të mjaftueshme për të mbrojur jeten,pronen dhe të mirat materiale të qytetareve të komunes tonë.

Për hirë të së vërtetes dhe të korrektësise mund të ju konfirmojë se mbeshtetja dhe përkrahja e kryetarit Aliu nuk mungon.bashkëarisht jemi duke bërë përpjeke maksimale për të krijuar kushte dhe kapacitete e nevojshme për këtë shërbim.me qellim te përmirsimit të infrastruktures moderne e të avancuar,me kerkesen time Komuna e Shtimes,përkatsisht drejtoria për planifikim urban, kadaster dhe gjeodezi kanë ndërrmarrë të gjitha veprimet e nevojshme ligjore dhe mbi këtë baze kanë lëshuar pëlqim për ndërtimin e objektit të ri për NJPZSH-në. Poashtu Kryetari i Komunes së Shtimes,pas realizimit te vizites në Gjermani ka njoftuar se ne si Komunë kemi përfituar edhe një automjet që është i destinuar për zjarrfikje dhe shpëtim dhe është i përshtatshem për poziten gjeografike të territorit tonë dhe shumë shpejtë automjeti në fjalë do të jetë nën pronësinë e NJPZSH dhe në funksion të sigurisë publike e në shërbim të qytetarëve tanë.

Ajo që është shumë shqetësuese dhe pengesë shumë serioze për operim të njësisë është mungesa e stafit,sepse të operosh me vetem 25 përqindë të normativit ligjorë është e pamundur edhe sikur të kishim të gjitha kushtet teknike të standarteve më të larta sepse njeriu/zjarrëfiksit nuk mund ta zavendësojë asgje.mirpo edhe në aspektin e rekrutimit të stafit nuk mungon mbështetja e kryetarit,në këtë drejtim jemi duke bërë përpjekje të vazhdueshme dhe maksimale dhe jemi në rruge të mirë edhe pse statusi jonë juridik është i padefinuar dhe si i tillë po prodhon pengesa dhe vonesa të shumta.

**Lulzim Sahiti:** Të jemi të gjithë unik dhe të mbështesim që numri i zjarrëfikësve në Komunën tonë të jetë më shumë.

**Skender Dauti**: Unë kisha shtuar diçka rreth raporti, që së bashku me komandantin brenda tri jave, me kërkesë të drejtorisë për arsim kemi bërë një raport, i cili raport së shpejti do të jetë në drejtorinë përkatëse.

**Faruk Beqa**: Falemnderit të gjithë për raportin dhe informatën, tani vazhdojmë me temën tjetër. Kemi në rend ditë informatën nga drejtoria e arsimit.

1. **Informatë nga Drejtoria e Arsimit;**

**Lulzim Sahiti:** Në radhë të parë ju përshëndes të gjithëve. Në këtë informatë janë pasqyruar të gjitha aktivitetet, punët dhe angazhimet e Drejtorisë Komunale për Arsim, nga 1 janari, deri në fund të muajit qershor 2024.

Në të gjitha shkollat e komunës sonë, më 24 janar ka filluar procesi mësimor në gjysmëvjetorin e dytë të vitit shkollor 2023/2024.

Pjesëmarrja e nxënësve në Garat Komunale dhe Republikane. Më 13 shkurt 2024, në shkollën fillore “Emin Duraku” në Shtime është organizuar nga DKA, Gara Komunale e Fizikanëve të Rinj. Pjesëmarrës në këtë garë kanë qenë fituesit e garave shkollore të të gjitha shkollave të komunës sonë nga klasat 9, 10, 11 dhe 12. Nga kjo garë, nxënësit fitues komunën e Shtimes e kanë përfaqësuar në Olimpiadën Kosovare në Fizikë, 2024, të mbajtur më 9 mars 2024, në Departamentin e Fizikës në Prishtinë.

Më 25 prill 2024, [Kryqi i Kuq i Kosovës – Dega në Shtime](https://www.facebook.com/kkdegashtime?__cft__%5b0%5d=AZV1ykKWHWLGLSh_H6yar4d6jZWgIcvaxwX9MzkQovATAXfBbF-YsRp3gsg-VRwcwAdTmkoeyIodBFN2dQm7iZEzC2vpg9zU1MWhJHfyNF7FKLh0oUYnlW-I-aXptVYJ-3y0fgPZ9lvnfL_xjMBo19zBzRj-hUIAjySp2ITm6UyXvo93oUUHX5qwhPcXXyy7rS3SnCpdyDBLSJRFQZvoTHrF&__tn__=-%5dK-R) ka mbajtur garat në nivel komunal për dhënien e Ndihmës së Parë me nxënësit e të dy shkollave të Mesme të Larta, [Gjimnazin "Naim Frashëri"](https://www.facebook.com/profile.php?id=100057147953937&__cft__%5b0%5d=AZV1ykKWHWLGLSh_H6yar4d6jZWgIcvaxwX9MzkQovATAXfBbF-YsRp3gsg-VRwcwAdTmkoeyIodBFN2dQm7iZEzC2vpg9zU1MWhJHfyNF7FKLh0oUYnlW-I-aXptVYJ-3y0fgPZ9lvnfL_xjMBo19zBzRj-hUIAjySp2ITm6UyXvo93oUUHX5qwhPcXXyy7rS3SnCpdyDBLSJRFQZvoTHrF&__tn__=-%5dK-R) dhe [IAAP në Shtime](https://www.facebook.com/SHMLProfesionaleShtime?__cft__%5b0%5d=AZV1ykKWHWLGLSh_H6yar4d6jZWgIcvaxwX9MzkQovATAXfBbF-YsRp3gsg-VRwcwAdTmkoeyIodBFN2dQm7iZEzC2vpg9zU1MWhJHfyNF7FKLh0oUYnlW-I-aXptVYJ-3y0fgPZ9lvnfL_xjMBo19zBzRj-hUIAjySp2ITm6UyXvo93oUUHX5qwhPcXXyy7rS3SnCpdyDBLSJRFQZvoTHrF&__tn__=-%5dK-R).

Më 8 maj 2024 u mbajt Kuizi i Diturisë “Ekonomia 2024”, ku pjesëmarrës ishin këto institucione shkollore: IAAP “Ymer Prizreni” nga Prizreni, SHME “Hasan Prishtina” nga Mitrovica, SHMLP “Selajdin Mullabazi-Mici” nga Rahoveci, IAAP “Abdyl Ramaj” nga Shiroka (Suharekë), SHMLP “Bahri Haxha” nga Vushtrria dhe Qendra e Kompetencës nga Prizreni. Në vitin e kaluar, nxënës nga Institucioni i Arsimit dhe Aftësimit Profesional nga Komuna e Shtimes ishin fitues, prandaj këtë vit Shtimja ishte nikoqire për organizimin e kësaj gare. Shkollat të cilat fituan në këtë garë të diturisë ishin:

Vendi i Parë: SHME “Hasan Prishtina” – Mitrovicë,

Vendi i Dytë: Qenda e Kompetencës “Kujtim Krasniqi” – Malishevë,

Vendi i Tretë: “Abdyl Ramaj” – Suharekë.

Me nxënësit e klasave të pesta, më 1 mars 2024 në ShMU “Emin Duraku” është mbajtur Gara e Diturisë, kurse për nder të Ditës së Mësuesit, më 7 Mars është mbajtur finalja ku vendin e parë e kanë zënë nxënësit e ShFMU “Lasgush Poradeci” nga Muzeqina. Ky aktivitet është realizuar nga OJQ “Link” në bashkëpunim me DKA-në.

Në vazhdën e aktiviteteve për shënimin e 12 Qershorit - Ditës së Çlirimit të Komunës së Shtimes, në ambientet e Shtëpisë së Kulturës, u bë ndarja e shpërblimeve dhe mirënjohjeve për nxënësit fitues në Garën Komunale të Diturisë, të shkollave të Komunës së Shtimes. Në Garën Komunale të Diturisë, të mbajtur më 25 maj dhe 6 qershor të këtij viti, dijen e tyre e kanë sfiduar gjithsej 230 nxënës të të gjitha shkollave të mesme të ulëta të komunës sonë, prej të cilëve 135 nxënës janë fitues të vendeve të para, dyta dhe treta.

Testit të diturisë, i janë nënshtruar nxënësit e klasës së gjashtë, shtatë, tetë dhe nëntë. Testi në fjalë është zhvilluar në nëntë lëndë mësimore: Gjuhë shqipe, gjuhë angleze, gjeografi, histori, matematikë, biologji, fizikë, kimi dhe teknologji informative.

Për shkollën që zuri vendin e parë në këto gara, Drejtoria e Arsimit ka dhënë një llaptop, ndërsa për shkollat që zunë vendin e dytë nga një tablet elektronik, kurse për shkollën fituese të vendit të tretë një komplet me libra.

Garat Komunale të Diturisë janë organizuar nga Drejtoria Komunale e Arsimit dhe OJQ "Pronet Academy" në objektin e Shkollës Fillore “Emin Duraku” në Shtime, ku janë shënuar këto rezultate:

ShFMU “Emin Duraku” – Shtime, Vendi i Parë, ShFMU “Lasgush Poradeci” – Muzeqinë, Vendi i Dytë, ShFMU “Bajram Curri” – Petrovë, Vendi i Dytë, ShFMU “Abdullah Shabani” – Carralevë, Vendi i Tretë.

Bursa për student. Më 16 prill 2024, Drejtoria Komunale e Arsimit ka shpallur Konkurs për Ndarjen e Bursave për studentë të Komunës së Shtimes për vitin akademik 2023/2024. Afati i aplikimit ka qenë 15 ditë (2 maj). Në vitin paraprak janë ndarë 70 bursa për studentë, ndërsa sivjet është rritur numri i tyre dhe do të ndahen 100 bursa për studentë. Shtimi i numrit të studentëve që do të marrin bursë, do të jetë një mbështetje e fuqishme dhe motiv shtesë, për studentët e dalluar që ta shtojnë përkushtimin e tyre në drejtimet e studimeve që ndjekin. Bursat do të ndahen për 10 (dhjetë) muaj dhe shuma mujore e tyre është 50 euro për student, gjegjësisht 500 euro për një vit. Deri në mbyllje të konkursit kanë aplikuar gjithsej 203 studentë. Aktualisht është duke punuar komisioni prej pesë anëtarëve në përzgjedhjen e sudentëve duke u bazuar në kriteret e Rregullores Komunale për ndarjen e bursave për studentë.

Regjistrimi i nxënësve në klasën e parë (I) për vitin shkollor 2024/2025

Sipas Planit Dinamik të Punës, Drejtoria Komunale e Arsimit në Shtime, ka bërë të gjitha përgatitjet e nevojshme për regjistrimin e nxënësve në klasën e parë të arsimit fillor për vitin shkollor 2024/2025. Me këtë rast, DKA në bashkëpunim me shkollat e komunës së Shtimes nga data 15 maj – 15 qershor 2024 ka bërë regjistrimin e tyre në klasën e parë.

Duke u bazuar në Udhëzimin Administrativ (MASHTI) nr. 09-2023, në klasat e para të shkollave fillore të Komunës së Shtimes është bërë regjistrimi i fëmijëve, të cilët kanë mbushur moshën minimale 6-vjeçare. Numri i paraleleve të planifikuara për regjistrim të nxënësve në klasën e parë të arsimit fillor është 22 paralele, ku deri më tash janë regjistruar gjithsej: 332 filloristë, gjë që krahasuar me vitin paraprak kemi 26 nxënës më pak të regjistruar.

Organizime tjera në kuadër të institucioneve arsimore. Me rastin e 16 vjetorit të Pavarësisë së Kosovës është shënuar 17 Shkurti në të githa institucionet e arsimit me aktivitete të ndryshme.

Për nder të 7 Marsit – Ditës së Mësuesit në të gjitha institucionet edukativo-arsimore të komunës së Shtimes është shënuar me aktivitete të ndryshme kjo ngjarje me rëndësi kulturore dhe historike. Gjatë kësaj dite, ministrja e Arsimit, Shkencës, Teknologjisë dhe Inovacionit, Arbërie Nagavci, në Bibliotekën Kombëtare në Prishtinë ka dhënë mirënjohje për mësimdhënësit e dalluar, në mesin e të cilëve nga komuna e Shtimes është shpërblyer Besim Buja, arsimtar i biologjisë në SHFMU “Lasgush Poradeci” në Muzeqinë

Ndërkaq, në sallën e Asamblesë Komunale në Shtime, Drejtoria Komunale e Arsimit (DKA) ka organizuar një ceremoni festive kushtuar 7 Marsit – Ditës së Mësuesit. Me këtë rast, DKA ka dhënë mirënjohje për mësimdhënësit e dalluar, mirënjohje post-morem për mësimdhënsit e ndjerë dhe mirënjohje për veteranët e arsimit.

Me rastin e 8 Marsit - Ditës Ndërkombëtare të Gruas, Drejtoria Komunale e Arsimit për të gjitha punojnëset e institucioneve edukativo-arsimore të komunës së Shtimes ka dhuruar lule.

Në shenjë të ruajtjes së ambientit që na rrethon gjegjësisht 22 Prillit – Ditës së Tokës nxënësit e shkollave bashkë me mësimdhënsit e tyre kanë organizuar aktivitete të ndryshme duke mbjellur lule e drunj dekorativ nëpër oborre të shkollave.

Drejtoria Komunale e Arsimit së bashku me grupin punus ka përgatitur Draft-Planin e Veprimit kunder braktisjes dhe mosregjistrimit të nxënësve në shkolla, i cili në mbledhjen e Kuvendit të Komunës së Shtimes, të mbajtur më 29. 4. 2024 është miratuar pas diskutimit publik.

Më 17 maj 2024 për të gjithë nxënësit e klasave të para të komunës së Shtimes është organizuar shënimi i Festës së Abetares, me një program të pasur kulturo-artistik të gërshetuar me këngë, valle e recitime. Në shënimin e Festës së Abetares morën pjesë mësues, prindër, nxënës e të tjerë.

Më 7 maj 2024, në Shkollën e Mesme të Ulët “Emin Duraku” të Shtimes nga Klubi i Gjelbër i kësaj shkolle është organizuar aktiviteti tashmë tradicional “Sofra Shkollore, 2024”. Tryeza shkollore ishte mbushur përplot me ushqime të llojllojshme, të përgatitur nga nxënësit e kësaj shkolle dhe prindërit e tyre. Ky aktivitet shkollor që organizohet për nëntë vite me radhë ka për qëllim sigurimin e një fondi për zhvillimin e aktiviteteve shkollore. Gjatë këtij aktiviteti, nxënësit e shkollës kanë shfaqur një program të pasur kulturo-artistik të gërshëtuar me këngë, valle e recitime.

Për nder të 1 Qershorit – Ditës Ndërkombëtare të Fëmijëve në institucionet tona arsimore janë organizuar aktivitete të ndryshme për fëmijë. Me këtë rast, në Institucionin Parashkollor “Albiona Asllani“ në Shtime janë shpërndarë dhurata simbolike për të gjithë grup-moshat e fëmijëve të çerdhës. Po ashtu, me rastin e kësaj dite nga DKA janë shpërndarë dhurata edhe për të gjithë fëmijët e klasave përgatitore. Në të gjitha inistitucionet shkollore, fëmijët kanë zhvilluar aktivitete sportive, muzikë, ngjyrosje, lojëra edukative e të tjerë.

Me rastin e 25 vjetorit të çlirimit të komunës së Shtimes, të gjitha institucionet arsimore kanë organizuar një varg aktivitetesh në kujtim të ditës historike të 12 Qershorit.

Aktivitete sportive. DKA në bashkëpunim me Federatën e Sportit Shkollor të Republikës së Kosovës, kanë përzgjedhur nxënësit e ShFMU “Abdullah Shabani” dhe SHFMU “Lasgush Poradeci” për aktivitetin sportiv shkollor dimëror “Drejt Malit”. Ky aktivitet është realizuar në Brezovicë, ku nxnënsit e klasës së shtatë për një javë kanë mësuar skijimin dhe rregullat e këtij sporti dimëror. Gjithashtu kanë bërë aktivitete të shumta me lojëra të ndryshme, ku ishin prezent edhe shumë shkolla të tjera të Kosovës.

Në kuadër të garave shkollore, më 24 prill 2024 u mbajtën garat komunale në futsall, për shkollat e mesme të larta të Komunës së Shtimes. Këto gara u organizuan nga SHPKF dhe Sporti Shkollor në bashkpunim me DKA-në dhe DKRS-në. Në garat në futsall triumfoi ekipi nga IAAP.

Mbrëmja e Maturës, 2024. Më 18 maj 2024 është organizuar Mbrëmja e Maturës për 340 nxënës të Gjimnazit “Naim Frashëri” (210) dhe të Institucionit të arsimit dhe Aftësimit Profesional (130), e cila është mbajtur në restorantin “BA - Place” në Davidovc. Këtë aktivitet e kanë organizuar drejtoritë e dy shkollave të lartshënuara. Për mbarëvajtjen dhe sigurinë u përkujdes gjatë gjithë kohës, Policia e Kosovës, me një organizim të shkëlqyeshëm. Nxënësit kanë kaluar këtë natë të hareshme me një atmosferë të mrekullueshme dhe pa asnjë ekces.

Shëtitjet njëditore nga nxënësit e klasave të nënta. Në fund të muajit maj dhe në fillim të muajit qershor 2024, për nxënësit e shtatë shkollave të mesme të ulëta, respektivisht për nxënësit e klasave të nënta është organizuar shëtitje njëditore nëpër territorin e Republikës së Kosovës. Zakonisht gjatë këtyre shëtitjeve, vizitohet qyteti i Prizrenit, gjegjësisht ndërtesa e Lidhjes Shqiptare të Prizrenit, Kalaja e Prizrenit etj, mandej vizitohet vendburimi i lumit Drin i Bardhë që ka rrjedhën rrëzë malit të Rusolisë nga gurra e shpellës së Radavcit (Pejë), në 586 metra lartësi mbidetare, i cili përndryshe njihet si lumi më i madh i gjeografisë shqiptare. Vizitohet Prekazi legjendar prej ku ka nisur liria e Kosovës, Shpella e Mermertë e Gadimes, një nga vlerat më të bukura dhe më të rralla speleologjike në Evropë, vizitohen shpatijet e Sharrit siç është Prevalla dhe Brezovica piktoreske, mandej Ujëvara e Mirushës në fshatin Llapçevë (Malishevë), Burimi i Istogut me rrjedhje prej 2,500 litra ujë në sekondë, i cili buron në lartësi mbidetare 480 metra si dhe vendbanime tjera turistike.

Organizimi i Piknikut për Nxënës Filloristë (I-V). Për nxënësit e shkollave fillore (I – V), realizohet pikniku dy herë në vit, në fillim të vitit shkollor dhe në përfundim të vitit shkollor. Dita e Piknikut është ditë mësimi dhe organizohet brenda territorit të komunës së Shtimes, zakonisht në fshatin Llanisht. Meqenëse territori i komunës sonë është i vogël, me miratim paraprak të prindërve të nxënësve janë lejuar të vizitojnë Parkun Nacional “Gërmia” në Prishtinë, fshatin piktoresk të Jezercit (Ferizaj) dhe vende tjera.

Shënimi i Ditëve të Shkollave. Për çdo vit, shkollat e komunës së Shtimes, shënojnë ditat e tyre të shkollave. Programi i tyre ka përmbajtur pjesë të zgjedhura artistike dhe profesionale, të cilin e kanë përgatitur mësimdhënësit dhe nxënësit.

Ka edhe shumë aktivitete, ceremony të diplomimit e investime të shumta që janë bërë nëpër shkollat e komunës sonë, s’po zgjatëm më shumë, besoj që informatën e keni para jush. Që keni ndonjë pyetje apo diqka, jam i gatshëm t’u përgjigjem.

1. **Të ndryshme**

**Albert Ramadani**: Kërkoj nga Drejtoria e Arsimit që nëpër shkolla, që ka mundësi të futet si lëndë apo ligjerata nga Policia e Kosovës. Ne do të bëjmë një plan së bashku me Policinë e Kosovës, me Drejtorinë e Shërbimeve Publike dhe drejtorinë e Arsimit, që të vendosim kamera në vende të caktuara dhe vende të duhura.

**Haxhi Behluli:** Vetëm të bëhet kërkesa nga Drejtora e Arsimit, sepse për ne si Polici e Kosovës, nuk ka më knaqësi se sat ë jemi pjesë e shtimit të sigurisë së qytetarëve e sidomos për nxënësit nëpër shkolla.

**Xhavit Bungu:** Vendosjen e kamerave nëpër shkolla e mbështesim edhe ne si këshill i prindërve. Diçka që na shqetëson janë mungesat e nxënësve. Tani është vendosur që nxënësit që mungojnë patjetër duhet të kenë vërtetim nga mjeku për ata që janë të sëmurë kuptohet dhe kjo është një gjë shumë e mirë.

**Faruk Beqa**: Mendoj që ky takim ishte shumë i rëndësishëm.

Falemnderit shumë për pjesëmarrje dhe mirupafshim herën tjetër!

**Mbledhja ka përfunduar në ora 16:10**

**Procesmbajtës:**

**Vlora Hyseni**